Enare

Enare (finsk: Inari; enaresamisk: Aanaar; skoltesamisk: Aanar; nordsamisk: Anár) er en kommune i landskapet Lappland i det nordlige Finland. Enare kommune hadde .

I areal er Enare Finlands største kommune med . Kommunen har grenser mot nabokommunene Enontekis, Kittilä, Sodankylä og Utsjok. I vest grenser Enare til Kautokeino og Karasjok og i nordøst til Sør-Varanger i Norge. I øst går grensa mot distriktet Petsjenga i Russland. Kommunesenteret er Ivalo. Nordvest for byen ligger det mindre tettstedet Enare med rundt 500 innbyggere.

 Geografi 
Den fiskerike Enaresjøen, som er Lapplands største innsjø, ligger i kommunen. Elvene Ivalojoki og Lemmenjoki munner ut i innsjøen, som har utløp gjennom Pasvikelva (finsk: Paatsjoki). Nord i kommunen renner Neidenelva (finsk: Näätämöjoki) inn i Norge. Urho Kekkonen nasjonalpark og Lemmenjoki nasjonalpark ligger begge i kommunen, likeså Vätsäri ødemarksområde. Store skogs- og villmarksområder, skogbruk og reindrift er viktige næringer. Turisme er blitt en viktig næring, spesielt knytta til vintersportsstedet Saariselkä. 

E75 går gjennom kommunen. Ivalo lufthavn har daglige ruteflygninger til Helsingfors.

 Samisk språk og kultur 
Urbefolkningen i Enare er samisk, og kommunen har fire offisielle språk: finsk, nordsamisk, enaresamisk og skoltesamisk.Forskningscentralen för de inhemska språken, De samiska språken  Bare 5,8 %  av befolkningen er samisktalende, men nesten 30 % regner seg som samer.Heikki J. Hyvärinen: Samenes rettslige stilling i Finland UNESCO klassifiserer enaresamisk og skoltesamisk som alvorlig utrydningstruede språk fordi de stort sett bare tales av eldre mennesker.UNESCO Interactive Atlas of the World’s Languages in Danger    (engelsk) Bygda Sevettijärvi er et senter for skoltesamisk språk og kultur

Det finske sametinget har sete i Enare; her ligger også det samiske museet Siida.

 Historie 
Kommunen fikk vegforbindelse i 1929 da Ishavsvegen fra Sodankylä til Petsamo ble bygget.

 Referanser 

Eksterne lenker



Kategori:Kommuner i Lappland (Finland)